

 Grenå, den 15. januar 2024

Att.: Driftsleder Ketil Lindskjold

# Serviceminded og struktureret lagermedarbejder

Årsagen til, at jeg søger stillingen som lagermedarbejder hos Stark (Fælleslager Hedensted) er, at jeg godt kunne tænke mig at blive en del af et aktivt lagerteam, hvor jeg både kan arbejde med lageropgaver og have daglig kundekontakt.

Herudover tiltaler det mig at arbejde hos nordens største distributør af byggematerialer, og hvor der er gode udviklingsmuligheder.

Til stillingen som lagermedarbejder vil jeg kunne bidrage med 11 års erfaring inden for lager, hvor jeg blandt andet har oparbejdet følgende kompetencer og erfaringer:

* Plukning og pakning af varer
* Læsning og aflæsning af biler
* Lagerstyring og lagervedligeholdelse – gode IT-kompetencer
* Erfaren truckfører – har truckcertifikat og kørekort: B, C+E
* Godt kendskab til byggemateriale – er selv en udpræget gør-det-selv-mand
* Kundebetjening

Som jeres nye lagermedarbejder vil I få en person, der er fleksibel på tid og arbejdsopgaver, og som er yderst stabil og pligtopfyldende. Desuden vil I opleve mig som en medarbejder, der møder op med en positiv indstilling til arbejdet, og som vægter en god omgangstone og godt samarbejde til kolleger, kunder og samarbejdspartnere højt.

Som jeres nye lagermedarbejder vil Stark desuden få en person, der kender vigtigheden af at holde god orden, og det falder mig naturligt at arbejde struktureret og effektivt med fokus på en høj service.

Jeg glæder mig til at uddybe ovenstående til en personlig samtale.

Med venlig hilsen

Jens Jensen

Vedlagt som bilag: CV (2 sider)